BJP Congress Twitter Video War: Twitter Video war starts between BJP and Congress Aazadi demanding video posted from both sides- ट्विटर पर बीजेपी और कांग्रेस का वीडियो वॉर शुरू, आजादी की मांग के साथ दोनों ओर लगाए गए आरोप
BJP Congress Twitter Video War:…
BJP Congress Twitter Video War: लोकसभा चुनाव के करीब आने के साथ ही बीजेपी और कांग्रेस के बीच आरोप-प्रत्यारोप का दौर तेज हो गया है. शुक्रवार को दोनों ओर से वीडियो शेयर करते हुए आजादी की मांग की गई. शेयर किए गए वीडियो में एक-दूसरे पर आरोप लगाए गए है. पीएम नरेंद्र मोदी और कांग्रेस अध्यक्ष राहुल गांधी के कोट को भी वीडियो में शामिल किया गया है.
बीजेपी और कांग्रेस के बीच ट्विटर पर वीडियो वॉर शुरू हो चुका है. दोनों ओर से वीडियो शेयर कर आरोप लगाए गए हैं.
नई दिल्ली. BJP Congress Twitter Video War: लोकसभा चुनाव 2019 करीब आने के साथ ही सोशल मीडिया भारतीय जनता पार्टी और कांग्रेस के बीच आरोप-प्रत्यारोप के दौर शुरू हो चुका है. बीजेपी और कांग्रेस के बीच आरोप-प्रत्यारोप अब वीडियो वॉर की शक्ल ले चुका है. शुक्रवार को बीजेपी और कांग्रेस ने अपने-अपने आधिकारिक ट्विटर अकाउंट पर वीडियो शेयर किया है, जिसमें वे एक-दूसरे पर आरोप लगा रहे हैं. दोनों ओर से पोस्ट किये गए वीडियो आजादी मूल में है. वीडियो वॉर को शुरू करते हुए बीजेपी की ओर ट्विटर पर एक मिनट सात सेकेंड का एक वीडियो शेयर किया गया.
‘कांग्रेस से आजादी’ नामक इस वीडियो में कांग्रेस पर कई आरोप लगाए गए है. भारत के मशहूर रैपर डिवाइन के गानों की तर्ज पर इस वीडियो में कांग्रेस पर कई आरोप लगाए गए है. कांग्रेस की नीयत पर सवाल उठाते हुए इस वीडियो में कहा गया है कि कांग्रेस नोटों के दम पर अपने बेटे को स्टार बनाती है. इस वीडियो के अंत में प्रधानमंत्री नरेंद्र मोदी के लोकसभा में दिए गए भाषण का क्लिप भी जोड़ा गया है. इसमें मोदी ये कह रहे हैं कि कांग्रेस मुक्त सपना गांधी जी का था. जिसे वो पूरा कर रहे हैं.
इस वीडियो के जवाब में कांग्रेस की ओर से भी एक मिनट 50 सेकेंड का एक वीडियो पोस्ट किया गया है. आजादी नामक इस वीडियो में बीजेपी पर आरोप लगाए गए है. वीडियो की शुरुआत जेएनयू में स्टूडेंट्स के नारों से होती है. आगे चल कर इसमें तमिलनाडु के आंदोलनरत किसान, न्यायधीश लोया मर्डर केस, गौरी लंकेश मर्डर केस जैसे मामलों को दिखाया गया है. वीडियो के बीच में पीएम मोदी का वह पंच लाइन भी दिया गया है, जिसमें वे कह रहे हैं कि आप मुझे प्रधानमंत्री नहीं चौकीदार बनाइए. इसके बाद राहुल गांधी का नारा चौकीदार चोर है को भी शामिल किया गया है.
कांग्रेस के इस वीडियो में नोटबंदी और जीएसटी जैसे फैसलों पर भी सवाल खड़ा किया गया है. अंत में राहुल गांधी के उस बयान को कोट किया गया है जिसमें उन्होंने पीएम नरेंद्र मोदी को डरपोक कहा था. राहुल यह कहते हुए दिखते है कि चाहे वो मोदी हो, बीजेपी के लोग हो, संघ के लोग हो सब डरपोक हैं. जिस दिन हम उनसे सवाल पूछने लगेंगे वो भाग जाएगे.
PM Modi Rally in Jalpaiguri Live Updates: पश्चिम बंगाल के जलपाईगुड़ी में पीएम नरेंद्र मोदी बोले- जितने भी भ्रष्ट हैं उन सबको मुझसे कष्ट है